Kiinanvinttikoira

Kiinanvinttikoira (hsi yang min-tzu) eli tshika on kiinalainen koirarotu. 

Ulkonäkö
Kiinanvinttikoira muistutti englanninvinttikoiraa, joskin oli tätä pienempi kooltaan: noin 50 cm korkea. Lisäksi sillä oli hännässään töyhtö. Vuonna 1927 koirahistorioitsija Edward Ash kuvaili kiinanvinttikoiraa seuraavin sanoin: "laiha olento, jolta jykevä jänis pystyisi helposti pakenemaan". Karvapeite oli lyhyt ja sileä, väriltään fawn (hiekanvärinen), ruskea, keltainen (beige) tai kerma.Morris, Desmond. Dogs - The Ultimate Dictionary of Over 1000 Dog Breeds, s. 50–51. Trafalgar Square, 2008: North Pomfret, Vermont. Rintakehässä oli usein valkoinen laikku.

Alkuperä
Kiinanvinttikoira oli alun perin kotoisin Shanxin ja Gansun alueita, ja se lienee kehittynyt persialaisista ja intialaisista vinttikoirista.Canton, Mario. Levrieri e segugi primitivi, s. 77-79. Antonio Crepaldi Editore, 2012: Porto Viro, Italia. Jo yli 2000 vuoden takaa olevaan Han-dynastian aikaiseen esineeseen on kuvattu tämäntyyppinen koira. Vuosisatoja myöhemmin nämä varhaiset vinttikoirat risteytettiin englanninvinttikoiran kanssa, tavoitteena parantaa rotua. Englannin Itä-Intian kauppakomppanian aikoihin Kiinassa oli kysyntää englanninvinttikoirille ja niitä erikseen pyydettiin toimittamaan maahan. Näiden risteytymisten tuloksena syntyi kiinanvinttikoira, joka on nykyisin mitä todennäköisimmin kuollut sukupuuttoon. 

Lähteet
 Viitteet 

Luokka:Kiinalaiset koirarodut
Luokka:Sukupuuttoon kuolleet koirarodut
Luokka:Vinttikoirat